इस कमरे में बहुत कुछ हो रहा होगा, उठा-पटक भी हो सकती है, बहुत बातें हो सकती हैं, प्रेम हो सकता है, गोलियाँ भी चल सकती हैं। ये रौशनी लेकिन लगातार क्या कर रही होगी? इस कमरे में एक रौशनी है, वो लगातार क्या कर रही होगी? वो जल रही है न, उसे कोई फ़र्क नहीं पड़ रहा। स्रोत में डूबे होना मन की वो स्थिति है, जहाँ पर दुनियादारी के जो भी काम हैं, वो चल रहे हैं, कमरा भरा हुआ है। दुनियादारी से, और दुनियादारी चल रही है। पीछे वो रौशनी लगातार जल रही है, सब कुछ प्रकाश में हो रहा है।